ନୂଆଦିଲ୍ଲୀଃ ଭାଇରସ ଫିଲମ୍ସଦ୍ୱାରା ଦିଲ୍ଲୀର ପାମ୍ ଗ୍ରୀନ୍ ରିସର୍ଟରେ ଫେବୃଆରୀ ୧୨ରୁ ୧୪ ମଧ୍ୟରେ ତିନିଦିନ ଧରି ଆୟୋଜିତ ମିସ୍ ଟିନ୍ ଇଣ୍ଡିଆ ୟୁନିଭର୍ସ ୨୦୨୧ ପ୍ରତିଯୋଗିତାରେ ଓଡ଼ିଆ ଝିଅ ପ୍ରିତିକା ଜେନା ପ୍ରଥମ ଓ ତମନ୍ନା ଦାଶ ଦ୍ୱିତୀୟ ସ୍ଥାନ ଅଧିକାର କରିଛନ୍ତି। ଭୂବନେଶ୍ୱର ୟୁନିଟ ୮ ଡିଏଭି ବିଦ୍ୟାଳୟର ଷ୍ଟାଣ୍ଡାର୍ଡ ୯ମରେ ପ୍ରତିକା ଜେନା ପଢ଼ୁଛନ୍ତି। ସେହିପରି ତମନ୍ନା ଭୂବନେଶ୍ୱରର ବକ୍ସି ଜଗବନ୍ଧୁ ଇଂରାଜୀ ମିଡିଅମ୍ ବିଦ୍ୟାଳୟ ଷ୍ଟାଣ୍ଡାର୍ଡ ୮ରେ ଅଧ୍ୟୟନ କରୁଛନ୍ତି। ମିସ୍ ଟିନ୍ ଇଣ୍ଡିଆ ୟୁନିଭର୍ସର୍ ୨୦୧୯ ବିଜୟୀନି ଲାବଣ୍ୟା ଦାସଙ୍କ ତତ୍ୱବଧାନତାରେ ଉଭୟ ପ୍ରୀତିକା ଓ ତମନ୍ନା ସୁନ୍ଦରୀ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ। ସର୍ବଭାରତୀୟସ୍ତରରୁ ସମୁଦାୟ ୭୫ ଜଣ ପ୍ରତିଯୋଗୀ ଏଥିରେ ଭାଗ ନେଇଥିଲେ।
